Irene Pérez Rodríguez

Irene Pérez Rodríguez (Ermua, Bizkaia, 1997ko urtarrilaren 5a) aktorea, modeloa eta Haur Hezkuntzako hezitzailea da, luzaroan altuera- eta luzera-jauziko atleta izandakoa. 

 Biografia 
Jaioterrian egin zituen lehen ikasketak eta gerora Euskal Herriko Unibertsitateko Leioako kanpusean Magisteritza burutu zuen, Haur Hezkuntzako espezialitatean diplomatuz.

 Kirol ibilbidea 
Neskatotan atletismoa aukeratu zuen eskolaz kanpoko jarduera bezala. Luzera- eta altuera-jauzi modalitateetan trebatu zen batik bat eta bere kirol ibilbidean hainbat domina lortutakoa da. Ermuko Atletismo taldean hasi zen teknika lantzen eta ia egunero entrenatzen; gerora club desberdinetako partaide izango zen.

2007tik 2018ra bitartean lehiatu zuen, beti ere unean uneko adinari zegokion kategorietan. Bere palmareseko lorpen esanguratsuenak aipatze aldera:

 2009an, Bizkaiko Banakako Txapelketan luzera-jauzian urrezko domina
 2009an, Bizkaiko Banakako Txapelketan altuera-jauzian zilarrezko domina
 2010ean, Bizkaiko Banakako Txapelketan altuera-jauzian urrezko domina
 2010ean, Bizkaiko Banakako Txapelketan jauzi hirukoitzean zilarrezko domina
 2010ean, Euskadiko Atletismo Txapelketan altuera-jauzian urrezko domina
 2010ean Euskadiko Eskolarteko Jokoetan urrezko domina lortu zuen. 
 2011n, Bizkaiko Banakako Txapelketan altuera-jauzian zilarrezko domina
 2011n, Bizkaiko Banakako Txapelketan altuera-jauzian zilarrezko eta urrezko dominak lortu zituen adin kategoria desberdinetan
 2011n, Bizkaiko Banakako Txapelketan luzera-jauzian zilarrezko domina
 2011n, Euskadiko Atletismo Txapelketan altuera-jauzian urrezko eta brontzezko dominak eskuratu zituen adin kategoria desberdinetan
 2012an, Espainiako Atletismo Txapelketan altuera-jauzian zilarrezko domina
 2012an, Euskadiko Atletismo Txapelketan altuera-jauzian urrezko domina
 2013an eta 2014an, Euskadiko Atletismo Txapelketan altuera-jauzian urrezko eta brontzezko domina bana lortuta etxeratu zen
 2014an, Bizkaiko Banakako Txapelketan altuera-jauzian urrezko eta brontzeko dominak eskuratu zituen modalitate desberdinetan
 2015ean, Bizkaiko Banakako Txapelketan altuera-jauzian urrezko domina
 2015ean, Euskadiko Atletismo Txapelketan altuera-jauzian urrezko domina
 2016an, Euskadiko Atletismo Txapelketan altuera-jauzian urrezko eta brontzezko domina bana lortuta etxeratu zen

 Aktore 
Publizitate eta iragarkien munduak gaztetatik erakarri izan dio, arlo horretako formazioa jasotzera bultzatuz. Donostiako Binahi antzerki akademian ikasi ostean, Madrilgo Zine Zentral eskolan Interpretazio diplomatura burutu zuen. Bere ibilbidean, film laburretan zein marka ezagunetako iragarpen desberdinetan hartu du parte, beraietako askoren aktore nagusia eta baita publizitate-irudia izan delarik.

 Modelo 
Kasualitateak gerturatu zuen modaren mundura eta Bilboko Martina Models-en formatzeari ekin zion. Bere argazkiak Pump magazine britaniarrean argitaratu izanak ate asko zabaldu zizkion. Desfilatu du, besteak beste, Ion Fiz diseinatzaile herrikideak Bilboko Guggemheim museoan eginiko erakustaldi baten, Mercedes Benz Fashion Week-en…

 Omenaldiak 

 2016an, Ermuko udalak kirol denboraldian zehar dominaren bat lortutako atletak omendu zituen, tartean Irene Pérez.

 Sariak 

 2025eko abenduan, Sarajevoko Fashion Film Festivalean, modako pelikulak ikuskatzen dituena, aktore onenaren saria eman zioten Mikel Cubilloren Lavish Chaos filmean eginiko lanagatik.

 Erreferentziak 

 Kanpo estekak 

 Bere aktore lanez osatutako videobook-a

Kategoria:Ermuarrak
Kategoria:Emakume modeloak
Kategoria:Bizkaiko aktoreak
Kategoria:Euskal Herriko modeloak
Kategoria:Euskal Herriko emakume atletak
Kategoria:Euskal Herriko Unibertsitateko ikasleak